Pagsasao nga Ambelau
Ti pagsasao nga Ambelau (Indones: Bahasa Ambelau) ket ti maysa a pagsasao nga Austronesio; idi 1989, daytoy ket iinsasao babaen dagiti agarup a 5,700 a tattao nga Ambelau, a kadagiotoyo ket ad-adu ngem 5,000 nga agtataeng iday isla ti Ambelau idiay Indonesia (Indones: Pulau Ambelau) ken kaaduan kadagiti dadduma idiay purok ti Wae Tawa iti asideg nga isla ti Buru (Indones: Pulau Buru).[2]
Ti pagsasao ket tagikua ti sanga ti Tengnga a Maluku ti sasao a Malayo-Polinesio; awan ti konsenso iti literatura iti pannakaigupit ti naisangayan a sub-sanga, a kas ti sasao a Sula–Buru. Urayno ti isla Ambelau ket 20 km iti kaadayo manipud iti dakdakkel nga isla Buru (populasion 135,000), ti pagsasao nga Ambelau ket maigiddiat kadagiti amin a pagsasao ken dialekto ti Buru. Ti preserbasion ti pagsasao ket saan anaapektaran babaen ti kinapudno a ti tattao nga Ambelau ket mangbukel laeng ti kagudua ti populasion ti isla ti Ambelau, ken ti pannakisarita kadagiti tattao a Bugis ken Habanes a mangbukel iti sabali akagudua ti ket mapasamak laeng iti opisial a pagsasao ti pagilian iti Indones. Awan dagiti dialekto ti pagsasao nga Ambelau; isu a ti komunidad ti Ambelau idiay isla ti Buru ket agsaoda iti agpada a pagsasao a naus-usar idiay Ambelau. Awanan iti sistema ti panagsurat ti pagsasao.[2][3]
Ti kaaduan a naisalaysayan a panagadal ti pagsasao nga Ambelau ket naaramid idi 1980 babaen da Charles E. Grimes ken Barbara Dix Grimes – dagiti Australiano a misionario ken etnograpo ken aktibo a kameng ti SIL International (saanda koma maiyallilaw kada Joseph E. Grimes ken Barbara F. Grimes, dagiti nagannak kenni Charles, nga ammo ida nga Australiano nga etnograpo).[4][5][6]
Dagiti nagibasaran[urnosen | urnosen ti taudan]
- ^ Ambelau iti Ethnologue (Maika-18 nga ed., 2015)
- ^ a b Ethnologue: Languages of the World. "Ambelau: A language of Indonesia (Maluku)".
- ^ "Local knowledge and fisheries management" (PDF). Center for Coastal and Marine Resources Studies, Bogor Agricultural University.
- ^ "Publications by Barbara Dix Grimes". SIL International.
- ^ "Publications by Charles E. Grimes". SIL International.
- ^ "Chuck & Barbara Grimes, Wycliffe Bible Translators". Bethel Grove Bible Church.
ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn eng_Latn eng_Latn lus_Latn